හොරණ මූලික රෝහලෙන් ප්‍රතිකාර ලබා ගැනීමට පැමිණෙන රෝගීන්ගේ සංඛ්‍යාව වැඩිවීම නිසා රෝහලේ කාර්ය මණ්ඩලය හා රෝගීන් අපහසුතාවට පත්ව ඇති බව ප්‍රදේශවාසීහු පවසති.රෝහලේ සම්පත් හා කාර්ය මණ්ඩල හිඟය නිසා රෝහලට පැමිණෙන රෝගීන් හා කාර්ය මණ්ඩලය මෙසේ දැඩි අපහසුතාවට පත්ව ඇතැයි ඔවුහු චෝදනා කරති.දිනකට බාහිර රෝගී අංශයට රෝගීන් දහසක් පමණ ද, සායනවලට හත්සියයක් පමණ ද, නේවාසිකව හාරසියයක් පමණ ද රෝහලෙන් ප්‍රතිකාර ලබාගන්නා බව රෝහල් ආරංචි මාර්ග සඳහන් කරයි.වසර 2009 දී හොරණ මූලික රෝහලට ඵලදායිතා සම්මානය ද හිමි වී තිබේ.මෙම රෝහල වාට්ටු පහළොවකින් සමන්විතය.